A N U N Ţ 

Serviciul Local de Salubrizare Nicolae Bălcescu, județul Constanța, organizează în data de 14.09.2026, ora 9.00, proba practică a concursului de recrutare pentru ocuparea, pe durată nedeterminată, a postului unic contractual vacant de execuție de muncitor necalificat II, fără sporuri (femeie de serviciu), cu timp de lucru normal de 8 ore/zi.
1. Condiţiile generale de participare la concurs

Poate participa la concurs orice persoană care îndeplinește următoarele condiţii generale:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

2. Condiții specifice de participare la concurs
a) studii medii / generale;
b) vechime în muncă – minim 3 ani.

3. Documente obligatorii pentru înscrierea la concurs

Pentru înscrierea la concurs, candidaţii vor depune la sediul Primăriei Comunei Nicolae Bălcescu din str. Carol I, nr. 26, loc. Nicolae Bălcescu, jud. Constanța, un dosar de concurs care va conţine următoarele documente:    
a) formular de înscriere la concurs, conform modelului prevăzut la anexa nr. 2 din H.G. nr.1336/2022;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) curriculum vitae, model comun european;

i) adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii; pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.



Copiile de pe actele prevăzute la lit. b) -e), precum şi copia certificatului de încadrare într-un grad de handicap prevăzut la lit. i) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.


Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.


Prin raportare la nevoile individuale, candidatul cu dizabilităţi poate înainta comisiei de concurs, până la data limită de de depunere a dosarelor, propunerea sa privind instrumentele necesare pentru asigurarea accesibilităţii probelor de concurs.

4. Calendarul de desfăşurare a concursului
a) dosarele de înscriere la concurs se depun la sediul Primăriei comunei Nicolae Bălcescu, str. Carol I, nr. 26, loc. Nicolae Bălcescu, până la data de 07.09.2026, ora 16.00;
b) 09.09.2026 – selecţia dosarelor de concurs pe baza îndeplinirii condiţiilor de participare;

c) 10.09.2026 – anunțul privind rezultatele selecției dosarelor;
d) proba practică pentru testarea abilităţilor şi aptitudinilor practice ale candidaților - în data de 14.09.2026, ora 9.00, la sediul Serviciului Local de Salubrizare din str. Plopilor nr. 43, loc. Dorobanțu, jud. Constanța;

e) interviul pentru testarea abilităţilor, aptitudinilor şi motivaţiei candidaţilor - în termen de maximum 4 zile lucrătoare de la data susţinerii probei practice;
f) depunerea contestațiilor - în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi/sau probei practice şi al interviului, sub sancţiunea decăderii din acest drept.

g) soluționarea eventualelor contestații – în termen de o zi lucrătoare de la expirarea termenului de depunere a contestațiilor;
h) afișarea rezultatelor finale – în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii "admis" sau "respins";
i) prezentarea la post – candidatul declarat ”admis” este obligat să se prezinte la post în termen de 15 zile calendaristice de la data afişării rezultatelor finale; prin excepţie, în urma formulării unei cereri scrise şi temeinic motivate, candidatul declarat "admis" la concurs poate solicita, în termen de 3 zile lucrătoare de la afişarea rezultatului final al concursului, un alt termen de prezentare la post care nu poate depăşi termenul de preaviz prevăzut pentru demisie în Legea nr. 53/2003 - Codul muncii, republicată, cu modificările şi completările ulterioare, de la data afişării rezultatelor finale ale concursului.

Relaţii suplimentare se pot obţine la telefon 0341 456 427, zilnic între orele 9.00-16.00, persoană de contact: doamna Ștefan Mariana, șef serviciu.
Șef serviciu,
ȘTEFAN MARIANA
